לקראת בחירות 1996 החליטה חברת בית הנבחרים הוותיקה פט שרודר שלא להתמודד לתקופת כהונתה ה-13, ובעקבות זאת הודיעה דיגט על כוונתה להתמודד לבית הנבחרים במחוז הקונגרס הראשון של קולורדו. יריבה העיקרי בבחירות המקדימות שנערכו במפלגה הדמוקרטית היה חבר מועצת העיר לשעבר טים סנדוס, שזמן קצר טרם הפריימריז זכה לתמיכתו של ראש עיריית דנוור וולינגטון וב. דיגט זכתה בפריימריז עם 55 אחוזים מקולות הבוחרים, ובכך הבטיחה את היבחרה אל בית הנבחרים בבחירות הכלליות שכן מדובר במעוז דמוקרטי מובהק. לראיה, מאז 1933 ייצגו את המחוז דמוקרטים בלבד, זולת ארבע שנים בודדות. שרודר, ששמרה על נייטרליות במהלך הבחירות המקדימות, הביעה את תמיכתה בדיגט לאחר שהאחרונה נבחרה למועמדת המפלגה, ובבחירות הכלליות נבחרה דיגט עם 57% מהקולות.
בשנת 2005 זכתה דיגט לתשומת לב לאומית, כאשר בית הנבחרים העביר חקיקה לה העניקה את חסותה, אשר הסירה את המגבלות שהטיל נשיא ארצות הברית ג'ורג' ווקר בוש על מימון פדרלי עבור מחקר בתאי גזע עובריים. דיגט, שעבדה על החקיקה מאז 2001, גייסה את תמיכתו של מייקל קאסל, חבר בית הנבחרים מדלאוור, שהיה לנותן החסות הרפובליקני הראשי להצעת החוק שלה. הצעת החוק המשותפת של דיגט וקאסל התקבלה ב-18 ביולי 2006, אך למחרת הטיל הנשיא בוש וטו על החקיקה, בפעם הראשונה בכהונתו. דיגט היא תומכת נלהבת במחקר של תאי גזע עובריים, ולצד זאת היא תומכת בזכות להפיל ובבקרת כלי נשק.
ב-18 בדצמבר 2019 ישבה דיגט בראשות בית הנבחרים בפועל, וניהלה את הדיונים במליאה ביום בו הצביעו חברי בית הנבחרים על הדחתו הראשונה של דונלד טראמפ. ב-12 בינואר 2021 מונתה דיגט לאחת מתשעת "מנהלי בית הנבחרים" במהלך משפט ההדחה השני של דונלד טראמפ.
סידני בבינו
סידני בבינו האב (בכתיב - אמריקאי-צרפתי:Sidney Babineaux Sr 27 בספטמבר 1902 - 27 ביולי 1975 היה נגן אקורדיון וזמר אפרו- אמריקאי "קריאולי" יליד לואיזיאנה, מחלוצי מוזיקת זיידיקו שנוצרה במפגש בין הבלוז למוזיקת קייג'ון וקריאולית מלואיזיאנה.
ביוגרפיה.
בבינו נולד בשנת 1902 באקדיה, לואיזיאנה, בארצות הברית, כילד החמישי של ברונו מנטור בבינו ושל אֶמֵה לבית לֶדו (Aimée Ledoux).
הוא חי תקופה בוורד ת'רי, אקדיה, ובריין (Rayne), לואיזיאנה.
ניגן באקורדיון בעל שתי שורות ואחר כך שלוש שורות כפתורים ונמנה עם הראשונים שעברו לנגן באקורדיון-פסנתר. הופיע תכופות יחד עם ג'ו פלקון בעיקר בפאבים ומועדוני ריקודים. סגנונו השפיע על קליפטון שנייה. תזמורתו ניגנה גם קטעים בסגנון רגטיים.
קנרה פונטנו ייחס לבבינו את המנגינה "Pine Grove Blues" ׁ(במקור: Ma Négresse) שהתפרסמה בביצועו של נייתן אבשייר.
בשנת 1961 מייסד חברת ההקלטות Arhoolie, כריס סטראכוויץ, הקליט אותו לראשונה בביתו בריין עם הקטע Rayne One Step.
בבינו האב התחתן בשנת 1923 ביישוב קראולי, אקדיה, עם מארי אני אוניבון לבית סונייה. לזוג נולדו שבעה ילדים:סידני הבן, ג'וזף, לורטה ועוד ארבע בנות.
סידני בבינה חי את שנותיו האחרונות ביוניס, סנט לנדרי, לואיזיאנה. שם נפטר בשנת 1975 והובא לקבורה בבית הקברות סנט פול .
סידני בבינו האב היה אחי סבתו של בוזו צ'ייביס.
קישורים חיצוניים.
באתר של פטריק פרמו Patrick Frémeaux - Dedans le Sud de la Louisiane Les haricots sont pas salés (Louisiana Blues)
שח&quot;מ מקורות ביצוע בע&quot;מ
מרים גולן (משוררת)
מרים (מירי) גולן (נולדה ב-6 בדצמבר 1975, ב' בטבת ה'תשל"ו), היא משוררת ומוזיקאית ישראלית, זוכת פרס שרת התרבות למשוררים, פרס רחל נגב לשירה, פרס פסטיבל המשוררים במטולה ופרס הרי הרשון.
ביוגרפיה.
גולן נולדה וגדלה בירושלים במשפחה מסורתית. שירתה בצה"ל בחיל השריון בתפקידי מחשוב. בוגרת האוניברסיטה העברית בירושלים בחוגים לספרות אנגלית ולספרות כללית והשוואתית. למדה בתוכנית אישית למוסמך במדעי הרוח פילוסופיה, שירה עברית ושירה אמריקאית אך לא השלימה את כתיבת התזה. בנוסף למדה תסריטאות בבית הספר לקולנוע ולטלוויזיה 'מעלה', והוראת ספרות במכון כרם.
בראשית שנות העשרים של חייה החלה לנהל אורח חיים דתי. בשנת 2005 נישאה למוזיקאי עמיר בניון. ולהם בן ובת. בשנת 2018 התגרשו.
ספרות.
גולן החלה לכתוב שירים וסיפורים בילדותה. שירה הראשון בדפוס, "ימים שלמים חייתי מאהבה" פורסם בגיליון 14 של כתב העת חדרים, וזכה לעיבוד תיאטרלי.
בשנת תשנ"ז זכתה בפרס הרי הרשון עבור קובץ השירים in vitro. עד לפרסום ספרה הראשון פורסמו שיריה בכתבי עת שונים, ביניהם כרמל ומשיב הרוח.
בשנת תשס"ה פרסמה בגיליון 10 של כתב העת "כרמל" את המסה "הרוח היא ההרה" על שירתה של המשוררת חביבה פדיה.
בשנת 2010 יצרה וערכה את החוברת המלווה את אלבום הקונספט של עמיר בניון "אלוף בשחור: הרהורים". בחוברת הופיעו שירים פרי עטה לצד שירי האלבום.
בשנת 2014 הקימה את "כנרית", הוצאת ספרים ולייבל מוזיקלי. בשנת 2015 זכתה בפרס רחל נגב מטעם החוג לספרות עברית באוניברסיטה העברית על כתב יד בעילום שם. שנה לאחר מכן ראה אור ספרה "ללה מרי" בהוצאת כנרית. הספר זיכה אותה בפרס שרת התרבות בתחומי היצירה הספרותית ובפרס טבע מטעם פסטיבל המשוררים במטולה.
בשנים 2017 - 2018 הגישה בכאן מורשת תוכנית רדיו אישית בנושא ספרות, יהדות ותרבות.
שיריה הוסיפו להתפרסם בכתבי עת ובעיתונות היומית: בגיליון 18 של כתב העת המוסך ראו אור שירים מתוך המחזור "קריעה".
בשנת 2020 ראה אור בהוצאת כנרית ספרה השני "אל העיר - קינה", בתמיכת מועצת הפיס לתרבות ולאמנות.
מוזיקה.
גולן כתבה והפיקה מוזיקלית יחד עם עמיר בניון שירים שביצע בשלושה מאלבומיו. באלבום עץ על מים כתבה גולן את השירים "מלך בשדה", "לאן אלך מרוחך", "שיר ארץ", את "אחרי שנקרע הים" שזכה לתגובות חמות, ואת שיר הנושא של האלבום. עבור האלבום סופה נכתבו השירים "כשיבוא השקט", ו"בכל חורף". באלבום "מלה ברוח" בניון מבצע חמישה משיריה, ביניהם את "אין עוד יופי" שזכה להשמעות רבות.
גולן כתבה שירים עבור אמנים שונים, ביניהם מירי מסיקה, ישי לוי ומורן אהרוני.
בשנת 2019 הוציאה גרסת כיסוי לשירם של נתן אלתרמן וסשה ארגוב, "שיר משמר". בהפקת השיר שיתפה פעולה עם המוזיקאים אדם בן אמיתי ודניאל סלומון.
קריאולים (פירושונים)
בחורים טובים (סרט ישראלי)
בחורים טובים הוא סרט קולנוע ישראלי מסוגת דרמה קומית-רומנטית, המבוים על ידי הבמאי ארז תדמור ונוגע בנושא מוסד השידוכין בחברה החרדית בישראל.
תקציר העלילה.
מוטי ברנשטיין, בחור ישיבה הנחשב לעילוי גדול בתורה, מגיע לתקופה בה עליו להתחיל לצאת לשידוכין. כמי שנחשב לשידוך הנחשק והרצוי ביותר במגזר החרדי, מוטי מתחיל להיפגש עם מיטב בנות המגזר בישראל ומחוצה לה, אך כשהוא נתקל בנחמי, הבחורה היחידה איתה הוא לא יוכל להשתדך בשל מוצאה המזרחי, הוא מבקש מברוך אוירבך – רווק מזדקן ועוזרה האישי של השדכנית – לעזור לו להגיע אליה. תוך כדי התהליך, מוטי עושה מעשה הנוגד את אישיותו ואת כל מוסכמות החברה החרדית בה גדל, ובכך מעמיד בסיכון אותו ואת בני משפחתו ומאתגר את עולם השידוכים החרדי והשמרן.
הפקה.
פיתוח וצילומים.
ב-9 בנובמבר 2020, פורסם לראשונה כי יזם הנדל"ן החרדי יקי רייסנר עובד על פיתוח סרט שיעסוק במוסד השידוכין בעולם החרדי, שיבוים על ידי ארז תדמור וייכתב על ידי רייסנר, תדמור והתסריטאית חוה דיבון. צילומי הסרט התעתדו להתחיל ב-3 בינואר 2021, אך נדחו בעקבות היבדקות של אחד מחברי הצוות ומציאתו כחולה מאומת בקורונה, והחלו במקום זאת ב-18 בינואר.
ליהוק.
במקביל לדווח על פיתוח והפקת הסרט, דווח כי השחקן מאור שוויצר לוהק לתפקיד ראשי בסרט. ב-23 בנובמבר 2020, דווח על ליהוקה של הזמרת עדי ביטי לסרט. ב-8 בדצמבר 2020, דווח על ליהוקם של עמית רהב, ליאנה עיון, עמית מורשת ונאיה פדרמן לסרט.
Victoria II
Victoria II הוא משחק וידאו מסוגת משחקי אסטרטגיה רבתי, אשר פותח בידי Paradox Development Studio והופץ בידי Paradox Interactive. המשחק הוכרז ב-19 באוגוסט 2009 ויצא לאור ב-13 באוגוסט 2010.
חברת Virtual Programming הפיצה את המשחק למערכת ההפעלה MacOS ב-17 בספטמבר 2010.
בדומה לקודמו בסדרה, Victoria II מאפשר לשחקן להיות בשלטון ולנהל מדינה במאה ה-19, כולל היבטיה הפוליטיים, הדיפלומטים, הכלכליים, הצבאיים והטכנולוגיים. במשחק ישנם היבטים היסטוריים רבים כגון היכולת להתיישב באזורים שלא היו באותן שנים בשליטה אירופאית כגון אפריקה שמדרום לסהרה, צפון מערב קנדה וסיביר. רצף הזמן של המשחק בין השנים 1836–1936.
משחקיות.
במשחק אין הגדרה לניצחון. המשחק פשוט נגמר בשנת 1936 או כשהמדינה של השחקן סופחה לחלוטין למדינה אחרת או אם השחקן מסיים את המשחק ביוזמתו, והנתונים של המדינה אותה גילם השחקן יופיעו בלוח התוצאות. השחקן מציב לעצמו את מטרותיו במשחק, אם כי יש למדינות שונות אפשרויות מסוימות להתקדם אליהן (למשל לפרוסיה יש אפשרות להתאחד עם הנסיכויות וליצור את האימפריה הגרמנית).
ניתן לבחור אחת ממאות המדינות המוצעות בתחילת משחק. חלק מהמדינות יכולות אף לשחרר לעצמאות מדינות נוספות אותן גם ניתן לשחק עם שחרורן (למשל אם השחקן בחר בשוודיה הוא יכול לשחרר לעצמאות את נורווגיה ולשחק אותה מאותו רגע אם ירצה בכך).
סוגי מדינות.
המדינות מחולקות ברמת ההתקדמות שלהן ל4 סוגים: